text: ПАТРИОТИЧНО | Параграф22
  Три българки накараха света да заговори със смесени чувства за България тези дни. Благодарение на чара си едната от тях - Мишел Бонев (Добромира Бонева), успя да издейства за филма си на фестивала във Венеция награда, учредена специално за нея. За филма (финансиран от нашата държава) тя успя да прибере 1 млн. евро, без телевизията въобще да смята да го излъчи. Скандалът около нея продължава, прокуратурата в Венеция се зае със случая и нищо чудно всичко това да вземе главата на италианския инистър на културата, замесен в толерирането на Бонев. У нас пък по този повод кинаджии поискаха оставката на министъра на културата Вежди Рашидов, а БСП сезира антикорупционната комисия в парламента.
  Нейна конкурентка по опасен чар, но в коренно различна сфера се оказа бившата шефка на фонд Земеделие, младата Калина Илиева, която попадна също между шамарите на нашата и германската прокуратури. Оказа се, че фактът със скритата й бременност не е най-лошото. По-важното е, че фондът, в който се превеждат милиарди евро на европейския данъкоплатец, е бил поверен в ръцете на девойка без какъвто и да било опит, която си е фалшифицирала дипломата. Аферата с Калина Илиева се стори толкова шокираща на агенция Франс прес, че тя я направи достояние на целия свят. Сега в Брюксел доста ще се замислят, преди да ни отпуснат и едно евро.
  Колкото до излъчването на Кристалина Георгиева за еврокомисар и европеец на годината, то дойде в противовес на скандалите с другите две нашенки. Нейното издигане е лишено от пикантерия. Но тя доказа, че макар и в редки случаи, българката може да пробие не само с чар, но и с ум.
  събота, 04. декември 2010 - 01:00
  Gentlemen Only Casual Chic - Непринуденият джентълмен на Givenchy
  Няма пречки съдия Женя Димитрова да изпълнява функциите на член на КАК и да правораздава като командирован съдия в САС
  Протоколна среща на министър Терзийски с посланика на Кипър у нас
  На предстоящото заседание ще бъдат призовани за разпит четирима свидетели. Още »
  Решението е във връзка със запитване от Георги Чолаков – председател на Върховния административен съд по отношение на съдии, които последно са атестирани по реда на... Още »